**ՈՒՂԵՐՁ ԱՇԽԱՏԱՆՔԻ ՕՐՎԱ ԿԱՊԱԿՑՈՒԹՅԱՄԲ**

Սիրելի՛ Չարենցավան համայնքի բնակիչներ, այսօր մայիսի 1-ն է, տոն, որն ամրագրված է մեր գիտակցության մեջ որպես աշխատանքի նվիրյալների օր: Շնորհավարում եմ բոլորիս: Աշխատանքն ու աշխատասիրությունն են մեր համայնքի զարգացման ու բարօրության հիմքը: Դժբախտաբար, նախկին արդյունաբերական կենտրոնի փլուզումից հետո գործազրկությունը դարձավ մեր համայնքի թիվ 1 խնդիրը, սակայն աշխատասեր ու ոչնչի առաջ չընկրկող չարենցավանցին շարունակեց ապրել ու արարել իր համայնքում: Այժմ էլ մեր համայնքը փորձում ենք զարգացնել որպես զբոսաշրջային և տեղեկատվական տեխնոլոգիաների կենտրոն, հուսով ենք, որ մեր ջանքերը կտան արժանի արդյունք, և մարդկային բարձր կապիտալով օժտված չարենցավանցին կաշխատի իր համայնքում:
Եվս մեկ անգամ շնորհավորում եմ Աշխատանքի և աշխատավորների միջազգային օրվա կապակցությամբ:

Հարգանքով՝ համայնքի ղեկավար Հ.Շահգալդյան